Volve arder Galiza – O Bardo Descamisado\n“Un día chegan uns homes ó bosque e plantan un poste de telégrafos. As árbores acolhen con sorpresa a chegada do novo invitado, pois o consideran un máis entre eles. Senten-se cegados polo seu aspecto: consideran que os fíos telegráficos son as súas ramas interminábeis; froitos os aisladores de cristal, tronco esvelto e liso, o poste froito de carpintería. Estas árbores son seres bondadosos e inocentes, ós que lhes gosta abrigar ninhos de paxaros entre as súas ramas, cantar melodías que imitan o fragor do mar contra as rocas, a marcha dun tren de vapor ou o murmurio do vento, e convidan o poste telegráfico a realizar este tipo de cousas para que senta como uno máis deles“.\n“Se Galicia arde, é porque lhe prenden lume”. Esa será a explicación máis habitual que un se atope ó aventurarse a improvisar un pequeno estudo sociolóxico polas diferentes tabernas e mercados de Galiza, lugares estes aos que sen dúbida un debe acudir se pretende captar a pulsión de gran parte da sociedade rural galega. Tras esa primeira resposta, comezarán a decatarse de que iso nin moito menos significa que os galegos, do mesmo xeito que gran parte dos seus políticos, crean cegamente nese falso mito que apunta como principal causa dos incendios a unha comunidade de pirómanos que na nosa terra se atopa especialmente activa. A conciencia galega dos incendios provocados non se trata diso, aínda que tampouco remata de descartalo do todo.\nGaliza posúe aproximadamente un milhón e medio de hectáreas forestais distribuídas na sua maior parte en minifundios privados que fan do bosque galego un conglomerado de pequenas parcelas desorganizadas, unicamente homoxeneizadas pola negra sombra do eucalipto. Unha especie invasora que ó longo dos anos fixo da superficie forestal do país un terreo “morto” e especialmente inflamábel. Se a iso lhe sumamos a realidade dun rural totalmente abandonado á súa sorte e unha flagrante falta de prevención e abandono dese medio por parte da Xunta de Galicia, o resultado é unha selva de maleza disposta para a acción de quen ve nos incendios forestais unha oportunidade para os seus propios intereses.\nPode que como algúns propagan, cunha mestura de malicia e ignorancia, os galegos en ocasións non tenhamos demasiado claro se subimos ou se baixamos – certamente adoitan ser outros os que non parece telo demasiado claro– pero o que si parecemos alcanzar a comprender, sen indicio de dúbida, é que os nosos bosques non arden sós, senón que alguén está a provocar que ardan.\nCulpar diso exclusivamente ós pirómanos ou ás mafias madeireiras, resulta polo menos tan estúpido como falar do lume como “a ferramenta rural por excelencia que forma parte da cultura e simboloxía galegas“. Unha idea esta última que resulta especialmente espuria ó chegar polo menos un par de décadas tarde, a Galiza dos numerosos lumes “controlados” como método para limpar e rexenerar os seus montes, desapareceu coa popularización das ferramentas mecánicas destinadas á realización desas tarefas e polo incesante abandono do rural. A pesar de que a moitos lhes poida parecer incrible, os galegos tamén nos adaptamos ós tempos.\nNo mesmo momento que reamato este artigo son xa máis de 1.000 hectáreas as que o lume calcinou en Ribas de Sil, mentres as esperanzas de todos os galegos volven depositarse case exclusivamente nas previsións de choiva e nunhas brigadas antiincendios que seguen sufrindo a precariedade laboral e a especulación política co noso territorio\nCuriosamente, cando o lume era un elemento común no rural galego, os grandes incendios non suponhían unha constante para os nosos bosques. O rural vivo, o que durante séculos supuxo o principal aceno de identidade territorial da Galiza, era un rural engranado dentro da súa profunda desorganización e división, un medio coidado e protexido polos seus propios habitantes, que vían na súa contorna inmediata non só unha fonte económica, senón tamén un fogar, unha parte irrenunciable da súa identidade. Ese supón o motivo principal polo que ninguén que conheza medianamente a dinámica do rural galego, podería sinalar ó conxunto dos seus vecinhos, ou ós seus costumes, como posíbeis causantes dunha vaga de incendios de tal magnitude na nosa recente historia. É o profundo desconhecemento do rural galego por pare do gran público o que fai que aínda hoxe sobrevivan mitos non menos fascinantes e artificiais que o Caminho de Santiago ou a Queimada. Meros tópicos sen base real algunha.\nAs causas dos incendios son moitas, aínda que posíblemente entre todas elas destaque especialmente a rápida perda de conciencia acercaa do rural e a súa incomprensión profunda por parte das autoridades galegas. O cambio climático, o propio abandono do campo e o caótico desenvolvemento urbanístico, totalmente alheo á tradicional distribución do terreo na Galiza, resultan motivos de peso que provocaron que os incendios en terras galegas tórnense especialmente virulentos e incontrolables. De igual modo que temos que falar de pirómanos cando existen persoas que intencionadamente plantan lume ós nosos montes, tamén debemos facelo de políticas incendiarias cando estas son en parte responsábeis da gravidade da situación.\nA absoluta situación de precariedade dos brigadistas, denunciada meses antes dos incendios, a falta de efectivos, unha prevención adecuada, a lasitude á hora de aplicar a normativa en vigor e a rápida privatización de parte dos labores contra incendios, son só algunhas das causas directas polas que a día de hoxe xa podemos comezar a falar de responsabilidades políticas tras o lume que agora mesmo arrasa Ribas de Sil, Quiroga, O Barco de Valdeorras ou Chandrexa. Non basta con culpar ós incendiarios ou o cambio climático por estes novos incendios, non basta con seguir tirando balóns fóra. Un goberno galego cuxa xestión prometía labores antiincendios “máis eficientes” e “máis baratas“, e que con todo rematou facendo das brigadas un negocio, ademais dunha arma electoral, debe asumir hoxe sen escusa algunha responsabilidades por estes novos lumes.\nA precariedade dos Brigadistas do Seaga e a mala formulación da política rural por parte do Goberno de Feijóo, son a cara visible dunha política forestal desenhada durante o pasado século desde Madrid, por unha dereita que ó longo do tempo centrouse exclusivamente en favorecer os intereses das multinacionais espanholas da industria da pasta de papel e máis recentemente a un sector enerxético descontrolado no seu ordenamento na Galiza.\nA posta en marcha polo Partido Popular dunha “Lei de Montes” que facilitase a recualificación de terreos queimados pasados 30 anos –tempo máis que asumíbel para a especulación urbanística– e que directamente abrise a porta á privatización dos montes públicos para cultivos forestais intensivos, supón simplesmente un paso máis aló nunha serie de políticas altamente irresponsábeis dos populares na Galiza. Actuando como un partido autárquico nas súas formulacións, o Partido Popular xactábase coas súas actuacións de desprezar ás organizacións ecoloxistas, sindicais e numerosos expertos que lhe indicaron desde hai varios anos que a súa política contra os incendios na Galiza está profundamente equivocada. Tan só resultan precisas as fatídicas e xa soadas condicións de 30 graos de temperatura, menos do 30% de humidade e ventos de máis de 30 quilómetros por hora, para desgraciadamente de novo darlhe a razón ó mundo no seu litixio contra o senhor Feijóo.\nGaliza posúe aproximadamente un milhón e medio de hectáreas forestais distribuídas na sua maior parte en minifundios privados que fan do bosque galego un conglomerado de pequenas parcelas desorganizadas, unicamente homoxeneizadas pola negra sombra do eucalipto\nSexa ou non casualidade, todas as leis ambientais do Partido Popular gardan numerosas excepcións, que aínda que poden non estar pensadas para promocionar a acción criminal, si parecen poder producir confusión nos delincuentes á hora de albiscar posíbeis vantaxes económicas nas súas accións. Por tanto, un non pode sinalar con certeza a incidencia das leis popular nos incendios que arrasan Galiza ano tras ano, pero sen dúbida resultan totalmente innecesarias e un claro retroceso en materia ambiental. Niso, non podemos ter dúbidas.\nAínda recordo, facendo un pouco de memoria, exercicio pouco popular hoxe, a precampanha das eleccións municipais de 2007, cando o que é hoxe presidente da Xunta, Alberto Núñez Feijóo, utilizou sen pudor algún ás vítimas do lume como arma arroxadiza para criticar a xestión do goberno do bipartito na Gaiza: “Connosco non morría xente nos incendios, e con eles, catro persoas” declarou o entón o presidente dos Populares galegos, durante o mesmo o verán de 2006 no que o PP da Corunha ditou ós seus alcaldes a instrución de posponher a constitución das brigadas contra incendios para poder acusar o Goberno de PSdeG e BNG de lentitude na súa xestión. Unha decisión claramente politizada, que saíu á luz mediante unha misiva asinada por quen sería a futura alcaldesa de Betanzos, María Faraldo. No ano 2017 e co Partido Popular na Xunta, o lume volveu cobrarse vítimas mortais na Galiza. Nada mudo desde entón, nada logrou evitar que os nosos montes sexan vistos pola Xunta unicamente como unha contorna da que poder sacar rédito económico.\nNo mesmo momento que reamato este artigo son xa máis de 1.000 hectáreas as que o lume calcinou en Ribas de Sil, mentres as esperanzas de todos os galegos volven depositarse case exclusivamente nas previsións de choiva e nunhas brigadas antiincendios que seguen sufrindo a precariedade laboral e a especulación política co noso territorio. Esperanzas que ó contrario do que poidan crer fóra destas terras, non se fundamentan na superstición celta ou no seu milenario contacto coa terra e os elementos, senón simplesmente na firme conciencia de quen se sabe abandonados polo seu goberno.\nCategories Sen categorizarTags Galiza, LumesLeave a comment\nPrevious Previous post: Para que nunca máis\nNext Next post: Neoliberalismo eléctrico


BLOGUESQUÍO: 25N: Educando en igualdade\n25N: Educando en igualdade\nO día 25 de novembro é un día para a reflexión.\nÉ necesario loitar con todas as nosas forzas para acabar coa violencia, e unha das mellores formas de facelo é a educación: só se educamos aos nenos e nenas na igualdade, na solidaridade e na tolerancia conseguiremos terminar con esta lacra.\nNós quixemos sensibilizar ao nosos alumnado para que valoren ás persoas, xa sexan homes ou mulleres, aprendendo que o traballo non ten sexo, que as persoas son libres para elixir e decidir o traballo que queren desempeñar na súa vida.\nTraballamos os estereotipos\nTivemos uns momentos de reflexión sobre as profesións das persoas. Para comprobar como funcionan os estereotipos de xénero, pedimos aos nenos e nenas que describisen a "unha persoa que opera", unha persoa que conduce un camión", unha persoa que apaga incendios e rescata xente"... (evitando mencionar o seu sexo)\nAo cabo,dixémoslles que iamos facer un xogo e entrou na biblioteca unha muller vestida cun chandal.\nDixémoslles que tiñan que adiviñar cal era a súa profesión facendo preguntas. Ela só podía responder si/non.\nO historia do Apalpador\nAgasalla unha lectura\nSoños de Nadal\nO castro de Santomé\n25N: A escada da igualdade


Juan Carlos primeiro… en Culleredo, a golpe de palán escorrentou o medo. – Billarda\nJuan Carlos primeiro… en Culleredo, a golpe de palán escorrentou o medo.\n9 Maio, 2022 9 Maio, 2022 Admin 0 comentarios\nA mañá ergueuse con boa cara e mellor corpo. Con temperatura espléndida en Culleredo, terreo magnífico para a práctica da billarda, herba segada para a ocasión, 8 equipos chegados das provincias de Lugo, Pontevedra e A Coruña, xogadoras e xogadores uniformados con palán, billarda e moito sangue nas veas e arterias. Con estes ingredientes, a xornada vespertina presaxiaba grandes emocións, pequenas decepcións, breves frustracións e cativos fracasos.\nPresentadas a aliñacións dos equipos, Campo da Feira e Billardeiros Musicais partían como favoritos para loitar polo triunfo da xornada. O equipo de Paiosaco levouse a vitoria con 60 ptos. Billardeiros contentouse coa segunda praza, 50 ptos. Juan Carlos foi a estrela do equipo de Paiosaco con 20 ptos, Collazo achegou 16 ptos, Óscar Ponte 13 ptos e 11 ptos fixeron Xulio e Abel Ponte. Da parte de Ribadeo, Daniel conseguiu 18 ptos, Manu Pozo 14 ptos, Félix 9 ptos e Paco 9 ptos.\nJUAN CARLOS Campo da Feira PAIOSACO\nOs paláns continúan no aire na fermosa loita que manteñen pola segunda praza da xeral Filloas de Sangue e APB, posto que dá dereito a participar na final da Liga Atlántica de Billarda. Filloas obtivo 44 ptos, polos 43 de APB. O equipo herculino tivo unha actuación coral dirixida polo Anacoreta descalzo Landras que logrou 13 ptos. Miklós con 12 ptos converteuse no xogador revelación da xornada e chegou á final a catro. Josecho con 10 ptos e Miranda con 9 ptos completaron a puntuación de Filloas. APB salvou a xornada coa actuación sobresaínte de Roi 20 ptos. Tamén, sumaron para evitar unha sangría de ptos, Ricardo 10 ptos, Cotelo 7 ptos e Riveiro 6 ptos.\nROI REY de APB A Laracha\nDespois, xa veñen os equipos que se contentan con navegar no incerto océano da mediocridade competitiva. Cochiqueiros e Chaínzos loitan para evitar a invisibilidade nos medios de comunicación e centran as súas intencións na categoría feminina. Sonia de Cochiqueiros foi terceira. Cochiqueiros busca, sobre todo, dar visibilidade ás súas camisetas PP (“pink panther”). Os dous equipos das Rías Baixas, Rinoceronte e Lúa de Forza perderon o norte e foron último e penúltimo. Que lle imos facer, viaxar ata o norte fáiselles costa arriba.\nA prensa gráfica disparando os seus obturadores sobre a “Pink Panther” cochiqueira.\nSinalar a reaparición, despois dunha longa ausencia, de xogadores históricos como David Fontán e Roi Morís, da parte de Filloas e a incorporación de Vilas e Merche de APB, que non xogaban desde a primeira xornada.\nO gran triunfador da xornada foi Juan Carlos de Campo da Feira de Paiosaco, segundo foi Óscar Ponte do mesmo equipo e terceiro Roi de APB A Laracha. Marisa, de Lúa de Forza Sanxenxo, ganou en categoría Feminina, por diante de Aroa de Billardeiros Musicais de Ribadeo e terceira foi Sonia de Cochiqueiros de Cerceda. En categoría Infantil ganou o invencible Abel Ponte, segundo foi Valentín de Filloas de Sangue da Coruña e terceiro Roy de APB. En categoría Equipos, Campo da Feira foi primeiro, segundo Billardeiros Musicais e terceiro Filloas de Sangue.\nNa entrega de premios estiveron presentes de parte do Concello de Culleredo, o concelleiro de deportes, Miguel Suárez e o de Xuventude, Abraham Seijas. De parte da Federación Galega de Deporte Autóctono Modalidade Billarda estivo presente o vicepresidente, Luis Fontán.\nAs escuadras presentaron todo o seu potencial competitivo, a excepción de APB, que tivo a ausencia dos Milenials da Terra de Trasancos. As puntuacións sufriron a baixada correspondente á deflación do campo de herba. Daquela, só dous xogadores chegaron aos 20 ptos, Juan Carlos e Roi e chegar aos dous díxitos xa foi unha proeza. O mellor na fase de grupos foi Daniel de Billardeiros Musicais, quen tivo unha soberbia actuación acadando 17 ptos.\nEsta xornada é a segunda que puntúa para escoller a selección NORTE. Despois de sumar os puntos, o camiño cara ao encontro de seleccións NORTE-SUR televisado pola TVG queda desta maneira. Formarían parte da selección NORTE, Juan Carlos, Óscar Ponte, Collazo, Roi, Mercedes, Delia, Abel Ponte e Aleixo.\nEn canto ás clasificacións xerais de Conferencia e ás prazas de finalista, quedan desta maneira despois de 13 xornadas disputadas.\nA próxima xornada será en Ponteceso o 22 de maio\n← CULLEREDO capital atlántica da Billarda na fin de semana\nBillarda nas Rías Baixas. 13 xornada Liga Atlántica de Billarda en Soutomaior. →\nO ceo de Oleiros foi unha fonte e ganou Óscar Ponte.\n13 Febreiro, 2022 14 Febreiro, 2022 Admin 0


Servizo de Protección Civil - Vicepresidencia segunda e Consellería de Presidencia, Xustiza e Deportes\nEste servizo desempeñará, entre outras, as seguintes funcións:\nA promoción das asociacións e agrupacións de voluntarios/as de protección civil e a proposición e xestión da concesión de axudas e subvencións en materia de protección civil e emerxencias.\nO fomento da autoprotección cidadá e corporativa, a través da programación de campañas divulgativas.\nO control e xestión dos rexistros relacionados coas agrupacións, asociacións e entidades colaboradoras de protección civil regulamentariamente establecidos.\nA elaboración de programas e propostas de formación e perfeccionamento do persoal de protección civil e emerxencias, en colaboración co órgano que teña atribuída a xestión e o desenvolvemento desta formación.\nResolución do 8 de abril de 2020 da Dirección Xeral de Emerxencias e Interior pola que acorda manter a operatividade dos formularios normalizados correspondentes ás axudas convocadas pola Orde do 20 de febreiro de 2020 (DOG núm. 43 do 4 de marzo) que establecía as bases reguladoras para a concesión, en réxime de concorrencia competitiva, de subvencións ás agrupacións de persoal voluntario de protección civil de concellos de menos de 50000 habitantes, mancomunidades ou agrupación de concellos (código de procedemento PR 460A)\nOrde do 26 de febreiro de 2019 pola que se establecen as bases reguladoras e a convocatoria de subvencións para a adxudicación de equipamentos de emerxencias, en réxime de concorrencia competitiva, a concellos de menos de 50.000 habitantes, mancomunidades ou agrupacións de concellos galegos, cofinanciado polo Fondo Europeo de Desenvolvemento Rexional, no marco do programa operativo Feder-Galicia 2014-2020\nResolución do 5 de xullo de 2018, da Dirección Xeral de Emerxencias e Interior, pola que se fan públicas as axudas concedidas ao abeiro da Orde do 15 de marzo de 2018 (Diario Oficial de Galicia número 63, do 2 de abril) pola que se establecen as bases reguladoras para a concesión, en réxime de concorrencia competitiva, de subvencións ás agrupacións de persoal voluntario de protección civil de concellos de menos de 50.000 habitantes, mancomunidades ou agrupacións de concellos\nOrde do 15 de marzo de 2018 pola que se establecen as bases reguladoras para a concesión, en réxime de concorrencia competitiva, de subvencións ás agrupacións de persoal voluntario de protección civil de concellos de menos de 50.000 habitantes, mancomunidades ou agrupacións de concellos, e se procede á súa convocatoria para o ano 2018


A Xunta expresa a súa satisfacción polo recoñecemento da Reconquista de Vigo como Festa de Interese Turístico Nacional — EL NOTICIERO DE ARTEIXO\nViernes, 19 de julio de 2019 | Leída 26 veces\nA Xunta expresa a súa satisfacción polo recoñecemento da Reconquista de Vigo como Festa de Interese Turístico Nacional\nAlberto Núñez Feijóo salientou que se trata dun “orgullo para os vigueses e para toda Galicia” e lembrou o “apoio decisivo e permanente” do Goberno galego. A Xunta seguirá colaborando con este evento, agora cunha achega de alomenos 25.000 euros, aos que se lle poderán sumar outros 10.000...\nO presidente da Xunta, Alberto Núñez Feijóo, expresou onte a súa satisfacción polo recoñecemento da Reconquista de Vigo como Festa de Interese Turístico Nacional, unha distinción que ostentan en total 12 celebracións da Comunidade. “Trátase dun orgullo para todos os vigueses e para toda Galicia”, destacou.\nO titular do Executivo galego subliñou que este recoñecemento permite culminar o proceso emprendido nos últimos anos nos que a Xunta sempre mantivo un apoio “decisivo e permanente” asesorando aos organizadores na consecución deste título. De feito, o Goberno galego remitiu o pasado mes de maio ao Goberno central o informe favorable sobre esta declaración, o último paso para acadar esta distinción.\nTras a súa declaración como Festa de Interese Turístico Nacional, a Xunta seguirá colaborando con este festexo, agora cunha achega de alomenos 25.000 euros no marco dos convenios que Goberno galego asina todos os anos coas festas desta categoría. A estas cantidades súmanse outros 10.000 euros opcionais a disposición dos organizadores que así o soliciten.\nA Reconquista convértese así na primeira celebración da cidade olívica en acadar esta distinción e a quinta da provincia de Pontevedra tras a Feira do Cocido de Lalín; a Exaltación do Marisco, no Grove; as Festas Patronais de San Roque, en Vilagarcía de Arousa, e a Festa da Lamprea, en Arbo.\nO titular da Xunta subliñou que este recoñecemento exemplifica como as festas galegas son “un dos maiores patrimonios turísticos” cos que conta a Comunidade e un motivo de orgullo para toda Galicia.


Albergue de ecoturismo Alvarella - DeExcursión: rutas escolares por Ferrol, Eume e Ortegal\nSexa a época do ano que sexa, é imposible visitar as Fragas do Eume e non namorar delas. Dende o punto de vista didáctico, ademais, este bosque atlántico -o mellor conservado da península- é unha inesgotable fonte de riqueza, tanto a nivel paisaxístico como natural ou patrimonial.\nXa de por si é un destino ideal para visitar con escolares ou nenos, pero se queres que a túa experiencia sexa aínda máis completa e espremer ao máximo a visita recomendámosche que contactes co albergue de ecoturismo Alvarella.\nAlvarella dispón con todo o que precisas para programar unha estancia cos grupos de rapaces e rapazas. As súas instalacións contan con 12 habitacións de 4 ou 5 prazas, ademais de salas para obradoiros, unha palleira para actividades de recreo, piscina, campo de deporte, rocódromo, horta, invernadoiro, un bosque autóctono…Dende fai anos veñen desenvolvendo un programa de educación ambiental e sostible, que se adecúa á idade dos participantes e que pode impartirse tamén en inglés.\nMonitores especializados guían as actividades e obradoiros incluídos en oito bloques temáticos: enerxía, consumo e alimentación, auga, residuos, bioconstrucción, patrimonio cultural, bosque e litoral. Para cada un deles contan con soporte teórico adaptado ao nivel educativo, actividades de reforzo práctico e rutas e saídas complementarias. Como ben ves, unha experiencia integral.\nAdemais imparten cursos e obradoiros ecolóxicos e de vida saudable. Dende recollida e preparación de cogomelos pasando por ornitoloxía, fotografía na natureza, elaboración de conservas vexetais, cestería e outros oficios das Fragas…\nNa súa web podes atopar máis polo miúdo toda a información da súa oferta, tanto para grupos escolares coma para hóspedes en xeral.


Galicia reforza o operativo contra os incendios e adáptao ás medidas da emerxencia sanitaria - Pontevedra Viva\nVenres 10 de Xullo, 2020 ás 07:00 do Venres 10 de Xullo, 2020\nTraballos de roza nunha estrada autonómica\nRoza e apertura de devasas no monte\nA emerxencia sanitaria demanda medidas efectivas de seguridade para protexer os labores nos diferentes sectores de actividade.\nNo relativo á loita contra os incendios forestais, a Xunta de Galicia reforza para esta campaña os medios de prevención e adapta o operativo ás directrices marcadas polas autoridades sanitarias e de seguridade laboral.\nO 'Plan de prevención e defensa contra os incendios forestais de Galicia' (Pladiga) 2020 mantén os recursos en canto a medios e persoal de loita contra o lume, cunha matización importante referida á duración dos contratos. Nesta campaña, o persoal fixo descontinuo estará depregado durante seis meses, un máis ca no ano anterior.\nO dispositivo de profesionais encargados da loita contra o lume achegará aos montes galegos máis de 7.000 persoas implicadas no operativo, entre as que se conta o persoal da propia Xunta, da Administración do Estado e dos concellos. Contarán para o seu labor co apoio de 360 motobombas, entre outros medios terrestres.\nCon respecto aos medios aéreos, o Pladiga 2020 ten entre as súas novidades a dotación de maior capacidade de transporte de auga e a incorporación dun total de 12 drons, tanto na vixilancia preventiva e a detección como na localización de incendiarios, así como no apoio aos labores de extinción. O uso destes aparellos aéreos non tripulados foi introducido na anterior campaña e demostraron a súa eficacia ao proporcionar en tempo real información crucial para tomar decisións á hora de sufocar un lume, grazas ao seu control remoto e á cámara incorporada, que permite tomar fotografías, vídeos e imaxes termográficas.\nPLADIGA E EMERXENCIA SANITARIA\nNo tocante á adaptación do 'Plan de prevención e defensa contra os incendios forestais de Galicia' ás instrucións derivadas da emerxencia sanitaria, esta folla de ruta ten en conta os protocolos necesarios para permitir o traballo do persoal en condicións óptimas de seguridade, saúde e hixiene. Neste sentido, establecéronse máis dunha ducia de instrucións e protocolos para os profesionais do Servizo, en continua actualización conforme foi avanzando a desescalada e nesta nova normalidade.\nDurante a emerxencia sanitaria, a implicación coa cidadanía dos profesionais foi absoluta. Exemplo disto é o esforzo realizado polos axentes ambientais e bombeiros forestais que levaron a cabo nos últimos meses máis de 7.000 desinfeccións para previr o contaxio por coronavirus nos exteriores de instalacións con usuarios especialmente vulnerables, como os centros de saúde, residencias de maiores e de persoas con discapacidade, entre outros. As desinfeccións realizáronse de xeito recorrente en ata 200 municipios galegos con menos de 5.000 habitantes.\nEsta colaboración voluntaria nas tarefas de hixienización e desinfección por parte do persoal de loita contra os lumes durante a fase forte da pandemia coexistiu co traballo diario en materia de prevención dos incendios forestais, no que a Xunta mantén o seu esforzo.\nA prevención ocupa un lugar destacado no Pladiga 2020, cun plan monográfico que supón un investimento de 30,5 millóns de euros para actuar, con traballos preventivos, en preto de 46.000 hectáreas e en case 5.800 quilómetros de pistas e estradas. Ademais, coa construción de 121 novos puntos de auga e o mantemento dos 3.207 xa existentes, entre outras medidas.\nAs actuacións recollidas neste plan realízanse, por unha banda, en montes e terreos forestais e, por outra, nas faixas secundarias de xestión de biomasa, en concreto, as situadas nos 50 metros de terreo rústico máis próximo ás vivendas.\nNeste segundo caso, a Xunta lembra ás persoas físicas e xurídicas responsables das parcelas o deber de cumprir coas obrigas de xestión da biomasa vexetal nas mesmas, coa corta e roza nunha franxa de 50 metros perimetral ao solo urbano, de núcleo rural ou urbanizable delimitado, así como ao redor de edificacións, vivendas illadas ou urbanizacións, depósitos de lixo, parques ou instalacións industriais situadas a menos de 400 metros do monte, de maneira que neses primeiros 50 metros deberá estar a superficie limpa e non poderá haber piñeiros, eucaliptos nin acacias, conforme aos criterios de xestión da biomasa establecidos pola lei.\nTodas estas medidas aplícanse de acordo coas obrigas establecidas na 'Lei de prevención e defensa contra os incendios forestais de Galicia'.\nPara a prevención dos lumes forestais é fundamental a colaboración dos concellos. Actualmente están subscritos acordos cun total de 259 municipios e 5 mancomunidades, ademáis doutros catro concellos que solicitaron sumarse.\nEstes convenios céntranse en tres vías: a participación mediante a actuación de vehículos motobomba, a realización de tratamentos preventivos de xeito mecanizado e a contratación durante tres meses de brigadas para o desenvolvemento de labores de vixilancia e defensa, así como para a realización de traballos de prevención mediante o control do combustible de xeito manual.\nEstes acordos están a concretarse na activación de 251 brigadas municipais, cunha superficie de actuación total de preto de 19.500 hectáreas, entre traballos manuais e mecanizados. Este operativo complétase coas case 600 hectáreas de actuación preventiva dos Grupos de Emerxencia Supramunicipais (GES).\nA maiores, no plan inclúense os traballos propios das actuacións preventivas para fomentar a adecuada xestión da biomasa nas proximidades das vivendas, no marco do convenio de colaboración subscrito entre a Xunta, a Federación Galega de Municipios e Provincias (Fegamp) e a empresa pública Seaga, ao que están adheridos 259 concellos e ao que solicitaron sumarse outros 4.\nA prevención e defensa contra os incendios forestais complétase con outras accións que poñen o foco na anticipación aos lumes, como son a dotación de material e vehículos, o plan de pastos, a silvicultura preventiva, as aldeas modelo ou os polígonos agroforestais. Trátase de actuacións complementarias á planificación xeral que supoñen, no seu conxunto, un investimento de 33 millóns de euros.\nEn canto a material, a Xunta reforza as dotacións coa adquisición e mantemento de motobombas, a construción e arranxos nas emisoras e bases aéreas, o aluguer de vehículos para brigadas e axentes e diferentes equipamentos e ferramentas.\nDe xeito paralelo, púxose en marcha o 'Plan de pastoreo de Galicia', co obxectivo de fomentar a ordenación e posta en valor dos pastos da comunidade para un mellor aproveitamento dos recursos naturais, ao tempo que se traballa na anticipación aos incendios forestais. A iniciativa contempla a recuperación de ata 2.250 hectáreas, co fin de dotar ás explotacións de máis base territorial e contribuír a facer rendible a actividade agrogandeira e, xa que logo, contribuír a manter a poboación no rural.\nCon respecto ás iniciativas de mobilización de terras, apóiase a consolidación da tipoloxía das aldeas modelo. Nestes núcleos execútase a limpeza das franxas arredor das vivendas, eliminando maleza, piñeiro, eucalipto e acacia, co fin de que se asente a actividade agrogandeira, que constituiría unha devasa natural fronte ao lume. A previsión é aprobar unhas 25 aldeas modelo en toda Galicia ao longo deste ano.


Desenvolvemento Sostible pon en marcha a reforma integral da área de xogos da Praza 8 de Marzo\nRedacción 06 febrero 2021 20:31 h.\nParque da Praza 8 de Marzo. DP\nO edil do PSOE, Iván Puentes, iniciará o seu plan para que tódolos parques infantís de Pontevedra cumpran coa normativa europea en materia de seguridade\nA Concellería de Desenvolvemento Sostible e Medio Natural porá en marcha nos vindeiros días os traballos de renovación integral do parque infantil da Praza 8 de Marzo, situada na Cidade de Pedra. A reforma, que levará a cabo a empresa Baygar cun orzamento de 20.023,56 euros, realizarase en base aos criterios marcados pola firma especializada STO (Soluciones Técnicas de Ocio), contratada polo Concello para auditar as condicións de seguridade de tódalas zonas de xogo da cidade.\nAsí, a remodelación do parque infantil da Praza 8 de Marzo incluirá, entre outras cuestións, a reparación do valado, substituíndo as pezas en mal estado e dotándoo dun listón para evitar atrapamentos de cabeza ou pescozo; a substitución de papeleiras; a recolocación de bancos..\nTal e como sinala o concelleiro de Desenvolvemento Sostible, Iván Puentes, “esta reforma, ao igual que a que se está a realizar no parque infantil da Praza de Europa, en Monte Porreiro (ao que se dotou dunha tirolina de máis de 20 metros), e das que se van levar a cabo a partir de agora no resto das zonas de xogo da nosa cidade estarán baseadas nos informes elaborados pola auditora STO".\nDesenvolvemento Sostible pon en marcha a reforma integral da área...


Paco do Martelo: José Piñeiro «Tubio» Artesán... Parabéns viciño\nDúas instantáneas súas no pasado Feirón Mariñeiro de Rianxo\nLa Voz de Galicia: «A afinación é a parte máis complicada dun instrumento»\n-Cando e como deu ese gran paso que vai de tocar instrumentos a elaboralos?\n-A que instrumentos lle dá forma?\n-E hai demanda para vivir con este traballo?\n-Que perfil teñen os clientes que mercan os seus produtos?\n-Cal é o instrumento que lle resulta máis complicado?\n-En que punto situaría a música tradicional na actualidade?\n-E o futuro, como se presenta?\n-E tamén o seu instrumento preferido?\n-A exposición que ten en Boiro xunto con Roberto Figueira constitúe unha excepción na súa axenda habitual?\nescribíuno Arben ás 13:49\nEtiquetas: Feirón Mariñeiro, José de Nebra


O deporte según Feijóo: Falta de planificación e ausencia de inversións. | Agrupación Socialista de Pontevedra\nO deporte según Feijóo: Falta de planificación e ausencia de inversións.\nadmin 11 Setembro, 2016 GALICIA-ELECCIÓNS 2016\nMembros da Agrupación Socialista de Pontyevedra e do “Equipo do Cambio” acompañaron hoxe as candidatas socialistas, Patricia Vilán e María Pierres nos repartos electorais no centro de Pontevedra e nas inmediacións do Campo de Pasarón. Asímesmo, Patricia Vilán realizou para os medios unhas declaracións sobre o tema do deporte que ben se poden sintetizar nas seguintes liñas:\n“O resumo da xestion de Feijóo e o PP en materia de deporte pódese sintetizar en unha absoluta falta de planificación e unha ausencia de inversións”.\n“En dúas lexislaturas nin siquera se elaborou un Mapa Autonómico de Infraestructuras Deportivas, porque a intención do PP sempre é utilizar as obras deportivas como moeda para comprar vontades”, afirmou hoxe a candidata socialista Patricia Vilán, “esta situación ten que rachar e non o fara mentras o PP siga no poder”\nOs socialistas entendemos o deporte como un elemento fundamental para a mellora da calidade de vida dos cidadáns. E debemos traballar nese sentido.\n“Dado o estado da cuestión, é preciso elaborar un Plan Integral do Deporte Galego que defina os obxectivos e estableza as estratexias correspondentes a curto, medio e longo prazo, para o desenvolvemento do deporte galego en todas as súas manifestacións”, afirmou Vilán na sua comparecencia ante os medios\nEste Plan debe garantir as condicións precisas para que a práctica da actividade física e o deporte estea presente en todos os niveis do ensino.\n“Os Socialistas traballaremos para establecer mecanismos de coordinación, cooperación e colaboración da Xunta de Galicia cos concellos e, no seu caso, co sector privado, co fin de mellorar a xestión pública do deporte. Nese sentido, o traballo que se ten feito en Pontevedra debe ser un referente de cómo o deporte pode servir para inculcar habitos saudabeis e tamen pode xerar actividade económica”, continuou dicindo a candidata socialista.\nUn dos temas pendientes é o afondamento na democratización das organizacións deportivas públicas e privadas de carácter non-lucrativo, establecendo a máxima participación e transparencia. A Xunta debe xogar un papel fundamental nese traballo que ainda queda por facer.\n“O fomento do deporte feminino e para as persoas con discapacidade será un elemento de especial atención. Ainda hai moito que avanzar en ambolos dous ámbitos”, indicou Patricia Vilán.\nE necesario vertebrar o Deporte para Todos no noso país coa necesaria colaboración das Asociacións deportivas e buscar fórmulas para impulsar o Deporte Escolar.\nHai que mellorar a Tecnificación e o Deporte de alto nivel, cunha mellor dotación no CGTD e aplicando novos criterios. Porase en marcha unha oficina de apoio e asesoramento ao deportista galego de alto nivel, coa participación das universidades e as federacións deportivas galegas, cuxa finalidade será a mellora das condicións de adestramento e a súa compatibilidade cos estudo ou co traballo\n“Hai moito que facer e moito que avanzar. Os Socialistas temos respostas para os problemas e poranse en marcha con carácter inmediato a partir do dia 26, deixando atrás unha época oscura e sen criterios”, finalizou dicindo a candidata socialista ao Parlamento de Galicia.


Bot: "de:Real Academia Española" é un artigo bo; cambios estética\nRevisión como estaba o 26 de decembro de 2013 ás 17:43 (editar)\n(→Académicos de número)\nm (Bot: "de:Real Academia Española" é un artigo bo; cambios estética)\nA '''Real Academia Española''' ('''RAE''') é o organismo responsable de resgardar o bo uso da [[lingua española]]. A súa sede está en [[Madrid]] ([[España]]), pero ten afiliacións coas academias nacionais de 21 países hispanofalantes. O seu director é [[José Manuel Blecua Perdices|José Manuel Blecua]].\nO seu emblema está formado por un [[crisol]] ó lume. Acompáñao a lenda «Limpa, fixa e dá esplendor». O obxectivo era fixa-lo idioma no estado de plenitude que alcanzara durante o século XVI e que se consolidara no XVII.\n: ''«[...] ten coma misión principal velar por que as mudanzas que experimente a [[lingua española]] na súa constante adaptación ás necesidades dos seus falantes non creben a esencial unidade que mantén en todo o ámbito hispánico. Debe coidar igualmente de que esta evolución conserve o xenio propio da lingua, tal como foi consolidándose co correr dos séculos, así coma de establecer e difundir os criterios de propiedade e corrección, e de contribuír ó seu esplendor. Para alcanzar ditos fins, estudará e impulsará os estudos sobre a historia e sobre o presente do español, divulgará os escritos literarios, especialmente clásicos, e non literarios, que xulgue importantes para o coñecemento de tales cuestións, e procurará manter vivo a lembranza de quen, en [[España]] ou en [[América]], cultivaron con gloria a lingua española. Coma membro da [[Asociación de Academias de la Lengua Española]], manterá especial relación coas Academias Correspondentes e Asociadas.»''\n[[Categoría:Real Academia Española| ]]\nTraído desde "https://gl.wikipedia.org/wiki/Especial:MobileDiff/3180418"


Deteñen en Pontevedra un home de 32 anos por agredir á súa nai - Pontevedra Viva\nXoves 8 de Abril, 2021 ás 14:53 do Xoves 8 de Abril, 2021\nA Policía Local de Pontevedra desprazouse o pasado 7 de abril, ao redor das 2 horas da madrugada, a un domicilio particular no que se escoitaba unha forte discusión familiar. Ao chegar ao lugar, constataron os fortes ruídos e golpes que se oían, chamaron varias veces á porta e despois de que un home abrísea procederon á súa detención.\nEsta persoa tiña as mans cubertas de sangue e alegou aos axentes que tivera unha discusión coa súa nai. No interior da vivenda, os policías observaron sangue en diversos puntos e, no chan do corredor, acharon á nai, de 69 anos de idade, do detido.\nA muller estaba cuberta por diversas pezas de roupa e presentaba fortes golpes na cara e na cabeza. Despois de requirir os servizos dunha ambulancia, a vítima manifestou que fora agredida polo seu fillo, quen a golpeara cun obxecto na cabeza, tiroulle do pelo, arrastrándoa e guindándoa ao chan. Afirmou ademais que era a terceira vez que sufría este tipo de agresións.\nAnte estes feitos, os axentes da Policía Local procederon á detención deste home de 32 anos por un presunto delito de violencia doméstica para a súa disposición ante a autoridade xudicial.\nDeteñen un home en Poio acusado de violencia de xénero


Elena Santiago, secretaria xeral da Asociación Española de Fabricantes de Ladrillos e Tellas de Arxila Cocida (HISPALYT) | Consumer\nElena Santiago, secretaria xeral da Asociación Española de Fabricantes de Ladrillos e Tellas de Arxila Cocida (HISPALYT)\nEstamos convencidos de que unha arquitectura sustentable co medio ambiente é posible\nElena Santiago (Conca, 1974) leva tres anos traballando desde a Asociación Española de Fabricantes de Ladrillos e Tellas de Arxila Cocida (HISPALYT) en achar a fórmula que ofreza o mellor resultado a menor prezo. Isto é, a utilización de elementos de construción de primeira calidade, resistentes ao ruído e ao frío, sen que isto supoña un maior desembolso para o cliente. É moi consciente de que lograr unha maior comodidade e seguridade na vivenda non sempre está rifado co respecto ao medio ambiente. A experta incide en que ademais das características dos materiais debemos fixarnos noutras prestacións moito máis importantes na compra dunha vivenda, como o illamento acústico e térmico, os métodos de aforro enerxético, os sistemas de xestión da auga, a seguridade estrutural e a protección contra incendios. En todo iso traballa a industria cerámica estrutural en España, que se basea en proxectos de alta calidade, sempre respectuosos coa contorna. “A vivenda en España mellorou nos últimos anos aínda que aínda hai marxe para optimizala”, explica.\nEn que elementos debe fixarse o comprador dunha casa para valorar a calidade dunha vivenda?\nHai moitos elementos que teñen unha influencia directa na calidade final da vivenda. En primeiro lugar, é moi importante revisar detalladamente a memoria de calidades e, en caso de dúbida, consultar con profesionais independentes que nos aseguren que os materiais que constan na memoria ofrecen bos resultados. Ademais das características dos materiais, debemos fixarnos noutras prestacións moito máis importantes como o illamento acústico e térmico, os métodos de aforro enerxético, os sistemas de xestión da auga, a seguridade estrutural e a protección contra incendios. Todos estes aspectos non dependen tanto da calidade dos materiais como do correcto deseño e da súa colocación en obra. En calquera caso, os compradores non debemos ter medo en facer todas as preguntas que consideremos necesarias para resolver todas as dúbidas. A compra dunha vivenda adoita ser a máis importante da nosa vida e, por tanto, convén revisar e ter completa seguridade sobre a calidade do produto que estamos a adquirir. Moitas veces, visitamos quince tendas para comprarnos un par de zapatos e, en cambio, somos menos esixentes á hora de comprar unha casa.“Moitas veces visitamos quince tendas para comprarnos un par de zapatos e, en cambio, somos menos esixentes á hora de comprar unha casa”\nEn España gozamos dunha vivenda de calidade?\nMellorouse nos últimos anos pero segue habendo marxe para optimizala. A entrada en vigor do Código Técnico da Edificación (CTE) vai permitir xeneralizar a construción de calidade, obrigando a ela por lei. Ata agora, a normativa non era moi esixente e, por tanto, dependía máis da vontade dos promotores. Excepto casos moi concretos, a vivenda que se construíu en España nos últimos anos é unha vivenda de calidade, construída con materiais de calidade. A nosa aposta, a da industria cerámica estrutural, é incidir niso e seguir mellorando ano a ano mediante a innovación de produtos e técnicas construtivas.\nQue vantaxes ofrece ter unha casa construída con ladrillo cerámico?\nO ladrillo cerámico ten excelentes prestacións en canto ao illamento acústico, illamento térmico, seguridade estrutural e protección contra o lume. As dúas primeiras son moi importantes porque, en primeiro lugar, o illamento acústico mellora o estado de confort da nosa vivenda, e, en segundo lugar, o illamento térmico permítenos aforrar enerxía e consumir menos calefacción e aire acondicionado, facendo que a nosa vivenda sexa máis respectuosa co medio ambiente. Doutra banda, non podemos esquecer que o ladrillo cerámico, que en España é un material moi usual, noutros países europeos e, mesmo, en Estados Unidos considérase un material de gran calidade, destinado a vivendas de alto standing. A cultura cerámica forma parte da arquitectura española desde hai séculos e o noso deber é seguir mellorando para que no futuro sexa tamén así.\nPara conseguir o illamento acústico presentaron hai uns meses o sistema SILENSIS. Que ofrece exactamente?\nSILENSIS é a marca que identifica o sistema de construción de paredes de ladrillo separadoras entre vivendas que cumpren coas esixencias acústicas do CTE. Isto significa que, grazas aos materiais e ao seu método de construción, SILENSIS logra un illamento nas paredes separadoras de entre 50 e 55 decibeis ‘in situ’. Este resultado é unha garantía de illamento e, por tanto, de calidade. É unha aposta moi importante para a industria e está a ser moi ben acollida polos profesionais da arquitectura e da construción, así como polos clientes que empezan a coñecer o novo sistema de construción de paredes de ladrillo.\nOutro dos elementos importantes ao elixir unha casa é a protección térmica. Para iso crearon ‘STRUCTURA’. En que consiste e que propoñen con este novo sistema de construción?\nÉ un sistema de construción de fachada ventilada e exenta con ladrillo cara vista. Achega solucións sinxelas, optimizando as cualidades deste tipo de ladrillo, para a resolución de fachadas cunha gran calidade e inmellorables prestacións. Este sistema mellora especialmente o illamento térmico da vivenda, reducindo as diferenzas de temperatura no interior e facendo que diminúa, por tanto, o noso consumo enerxético, xa que non será tan necesario refrescar ou quentar a vivenda. Ademais, execútase facilmente, grazas á aplicación do sistema ‘G.H.A.S’., unha nova técnica de construción. É, por tanto, un sistema económico, seguro e moi estético.\nComo afectará o sector do ladrillo o previsible descenso da edificación da vivenda?\nA aposta da industria cerámica estrutural, desde hai anos, centrouse en ofrecer produtos de calidade e respectuosos co medio ambiente. Se temos en conta que a esixencia de calidade é cada vez maior por parte da normativa, pero tamén dos cidadáns, considero que estamos nunha liña positiva e que poderemos afrontar ese previsible descenso de actividade coas maiores garantías. Os nosos produtos están a responder ás necesidades concretas dos consumidores e, por tanto, estamos nas mellores condicións para ser competitivos nunha contorna de menor actividade no que ‘o todo vale’ xa non será posible.\nÉ posible unha arquitectura sustentable co medio ambiente?\n“A arquitectura e a construción residencial están a adaptarse rapidamente á vontade cidadá de respectar o medio ambiente”Estamos convencidos diso. A arquitectura e a construción residencial en xeral estanse adaptando rapidamente á vontade cidadá de respectar o medio ambiente. Para logralo deben converxer varios factores, un é o dos materiais que se utilizan, pero despois ten moita influencia tamén a política urbanística na zona, a calidade do proxecto arquitectónico, a vontade do promotor de ofrecer calidade ou a boa execución da obra. Nós traballamos ofrecendo materiais como o bloque Termoarcilla, de características ecolóxicas, e con prestacións de inercia térmica e illamento acústico -unha das características da arquitectura sustentable-. Ademais dos novos materiais, a Asociación tamén innova en técnicas construtivas. SILENSIS e STRUCTURA son bos exemplos de arquitectura sustentable realizada con materiais cerámicos.\nCre que é un bo momento para investir en vivenda?\nParéceme que España é un mercado moi grande no que podemos atopar diferenzas sensibles segundo que zona analicemos. A miña impresión é que nas cidades grandes e medianas o investimento vai seguir sendo rendible porque a demanda de vivenda está a manterse grazas ás boas cifras do emprego e á chegada de inmigrantes. En destinos de carácter vacacional, de segunda vivenda, pódese experimentar un descenso de actividade algo máis acusado porque o investimento estranxeiro mostra indicios de retardación e o mercado nacional non pode absorber toda a demanda. En calquera caso, máis que de retardación gustaríame falar de normalización do mercado. Nos últimos anos, a actividade estaba en niveis de marca e a partir de 2008 volveremos a niveis máis acordes coas necesidades do mercado.\nCal cre que é o futuro do sector?\n“Nestes momentos, a industria cerámica estrutural española é un referente para o conxunto do sector en Europa”\nO sector é optimista por algunhas das razóns que xa habemos ido debullando. En primeiro lugar, porque os produtos cerámicos estruturais responden as necesidades dos consumidores e ás esixencias da nova normativa. Son produtos de calidade e con características sustentables. En segundo lugar, porque a industria investiu en I+D, o que permitiu aumentar a produtividade e tamén a xestión ambiental. Nestes momentos, a industria cerámica estrutural española é un referente para o conxunto do sector en Europa.\ncalidade construción illamento materiales-gl vivenda


Como comunicar a variación na composición do grupo fiscal - Axencia Tributaria\nFormulario de comunicación de variación na composición do grupo fiscal (Anexo modelo 222)\nComo comunicar a variación na composición do grupo fiscal\nPara comunicar as variacións realizadas na composición do grupo fiscal pode utilizar o formulario "Presentación da comunicación de variación na composición do grupo fiscal exercicio 2019 e seguintes", dispoñible na Sede Electrónica da AEAT, dentro de "Trámites destacados", "Presentar e consultar declaracións", "IS Réxime de Tributación dos Grupos de Sociedades.Pagamento fraccionado".\nAntes de acceder, comprobe o zoom e tamaño de letra establecido no navegador (unha vez presentada a declaración pode volver ao zoom e tamaño de letra anterior), para visualizar correctamente todas as partes do formulario,\nNo apartado "Identificación" cumpra o NIF e o Nome ou Razón Social e marque unha das dúas opcións (Representante ou Dominante).Para cumprir o nº de grupo co formato correcto sitúe o cursor sobre a icona de axuda da casa correspondente.\nA continuación cumpra, se corresponde, os "Datos identificativos dominante" e os campos do apartado "Devindicación".\nUnicamente cando se trate dunha declaración complementaria ou substitutiva, marque a casa correspondente e inclúa o nº de xustificante da declaración anterior.\nNo apartado "Grupo fiscal" pode dar de alta un novo rexistro pulsando a icona correspondente na barra superior e cumprindo os datos que se habilitarán na parte inferior.Para acceder aos distintos rexistros creados utilice as frechas de navegación e para eliminar un rexistro pulse o botón coa icona da papeleira.\nO formulario ten un tempo de espera polo que lle suxerimos que garde a declaración mediante o botón "Gardar". A declaración almacenarase nos servidores da AEAT os datos cumpridos ata este momento aínda que non estean validados.Se xa existe unha declaración gardada con anterioridade sobrescribirase.A recuperación destes datos realízase dende o botón "Cargar".\nTras cumprir os datos requiridos pulse o botón "Validar declaración".Se existen erros ou avisos mostrarase a descrición e os botóns "Ir ao Erro" o "Ir ao Aviso" para acceder á casa que debe corrixir.\nUnha vez que a validación é correcta, pode xerar un ficheiro da declaración con formato BOE (válido para a súa presentación) mediante o botón "Exportar".O ficheiro terá por nome o NIF da Entidade Representante, exercicio, período e a extensión FCV.Gardarase por defecto na carpeta de descargas do equipo, aínda que pode seleccionar outra situación.Posteriormente pode recuperar este ficheiro dende o botón "Importar".\nDende o botón "Importar" tamén poderá envorcar ao formulario un arquivo obtido cun programa externo á AEAT que se axuste ao deseño de rexistro en vigor.\nPara presentar a declaración pulse o botón "Asinar e Enviar".\nNa seguinte ventá marque a casa "Conforme" e pulse de novo "Asinar e Enviar".


Nós-Unidade Popular - Howling Pixel\nNon ten representación\nManifestación de NÓS-Unidade Popular no 25 de xullo, Día da Patria, de 2005.\nFormouse en 2001 pola unión de organizacións independentistas de carácter comarcal, incluíndo militantes da organización comunista Primeira Linha. A súa asemblea fundacional (en 2001, que culminou o chamado Processo Espiral), celebrouse en Santiago de Compostela, capital de Galiza. A segunda (2003) foi na Coruña e a terceira (2005) en Ferrol.\nEste partido publica a revista política Voz Própria, de carácter cuadrimestral.\nNo ano 2004 presentouse ás eleccións ao Parlamento Europeo, e obtivo 1.331 votos en Galiza (0,12%) (2.516 votos en toda España) e nas eleccións autonómicas de 2005 obtivo 1.749 votos (0,12%).\nDe entre as súas campañas, destacan as que periodicamente reivindican a autodeterminación nacional de Galiza, a integridade territorial do país (incluídas as comarcas limítrofes so administración asturiana e castelá que non inclúe o actual Estatuto de Autonomía), a eliminación da simboloxía franquista e a memoria dos milleiros de vítimas que a ditadura deixou en Galiza, alén das de carácter socio-laboral. A súa filiación participa activamente nos principais movementos sociais galegos (feminista, sindical, cultural etc).\nNas eleccións autonómicas de 2009 presentou unha candidatura encabezada por mulleres en todas as circunscricións e a proposta de que o galego se convertese en única lingua oficial de Galiza. Nelas, conseguiu 1.471 votos (0,09%), perdendo votos ao igual que o conxunto da esquerda nacionalista, conseguindo o PPdeG a maioría absoluta que perdera no 2005. Nas eleccións municipais do 2011 as candidaturas relacionadas con Nós-UP acadaron 1.518 votos. Non se presentou ás eleccións galegas do 2012.\nA chamada Assembleia Nacional Constituinte tivo lugar en Santiago de Compostela os días 2 e 3 de xuño do ano 2001 baixo o nome "Construindo o novo independentismo", e nela recoñeceuse "a enorme experiência acumulada em todos e cada um dos intentos de construir umha alternativa revolucionária para a Galiza" e a necesidade de construír "força social para a libertação nacional", identificando explicitamente o independentismo galego como "um projecto de esquerda". Definiuse a admisión da dobre militancia e o respecto pola pluralidade interna como valor a promover e defender na construción do novo independentismo galego.\nA II Assembleia Nacional celebrouse na cidade da Coruña os días 21 e 22 de xuño do 2003 e foi convocada baixo o lema "Um futuro independentista para a Galiza". Nela definiuse con precisión o obxectivo da "libertação nacional e social de género" como identidade de Nós-Unidade Popular, así como os ámbitos concretos nos que alongar a presenza e o traballo da organización, tales como os locais sociais en defensa da cultura e lingua galega, o ámbito feminista, a comunicación social (promoción e lanzamento de medios propios), o traballo sindical e o ambiental.\nA III Assembleia Nacional de NÓS-Unidade Popular celebrouse na cidade de Ferrol os días 2 e 3 de xullo do 2005, quedando marcada polo abandono do sector ligado á entidade xuvenil Assembleia da Mocidade Independentista (AMI). Definiuse a oposición ao autonomismo, situando a necesidade de constituír un amplo espazo social autodeterminista para facer fronte ás pretensións oficiais de reformar o Estatuto de Autonomía de Galiza sen incluír ningunha referencia aos dereitos nacionais de Galiza. O posicionamento contrario a Constitución Europea e en defensa dos dereitos lingüísticos completaron os debates.\nA IV Assembleia Nacional tivo lugar no Concello de Teo o 1 de decembro do 2007. Nel avaliouse a nova etapa política, marcada pola entrada do PSdeG e o BNG en coalición no poder galego, polo que Nós-Unidade Popular considerou a "necessidade de articular uma oposição nacional e de esquerda".\nA V Assembleia Nacional descorreu na cidade de Vigo en decembro do ano 2009, servindo para redefinir os parámetros de actuación no seo do independentismo de esquerda, marcado en Galiza pola fragmentación. Na cidade olívica acordouse tamén relanzar o seu perfil propio como xeito de fortalecer o carácter de clase e feminista da esquerda independentista, e ante a evidencia de que non habería avances significativos na unidade da esquerda independentista nun futuro inmediato.\nAta o 2010, Nós-Unidade Popular integrou, xunto con outros sectores da esquerda nacional galega, espazos de articulación autodeterminista. Primeiro foi en torno ás chamadas Bases Democráticas Galegas, e posteriormente á plataforma suprapartidaria Causa Galiza, onde se integraron as Bases Democráticas Galegas e onde participa militancia dalgunhas correntes soberanistas galegas. Non obstante no ano 2011 Nós-Unidade Popular abandonouna formalmente, convocando ese mesmo ano en solitario unha manifestación independentista co gallo do Día da Patria Galega.\nO 25 de xuño de 2015, a organización anunciou a súa disolución logo de considerar "esgotado" o seu ciclo político na asemblea nacional extraordinaria do 20 de xuño.\n↑ "Nós-UP achega programa e unha candidatura encabezada por catro mulleres". Arquivado dende o orixinal o 09 de marzo de 2016. Consultado o 07 de marzo de 2016.\n↑ NOS-UP: O castelán non debera ser lingua oficial en Galiza\n↑ "5.169 votos para as onze candidaturas independentistas". 22 de maio de 2011. Arquivado dende o orixinal o 15 de novembro de 2013. Consultado o 25 de xuño de 2018.\n↑ Dispoñibles os textos da V Assembleia Nacional de NÓS-Unidade Popular\n↑ Alberte Moço, portavoz de NÓS-UP: Continuamos a apostar por verdadeiras dinámicas unitarias (entrevista no Diario Liberdade)[Ligazón morta]\n"Páxina web de Nós-Unidade Popular". Arquivado dende o orixinal o 16 de maio de 2009. Consultado o 25 de xuño de 2018.\nCarlos Morais, nado en Muíños en 1966, é un político galego.\nOs Pobos Deciden (en español e asturiano Los Pueblos Deciden, en vasco Herriek Erabaki, en aragonés Os Pueblos Deciden), é unha coalición política española formada para as eleccións ao Parlamento Europeo de 2014 e integrada por Euskal Herria Bildu (EH Bildu), o Bloque Nacionalista Galego (BNG), e outras formacións minoritarias de esquerda nacionalista, como a aragonesa Puyalón de Cuchas, a asturiana Andecha Astur, ou as formacións canarias Alternativa Nacionalista Canaria (ANC) e Unidad del Pueblo (UP). Tamén recibiu o apoio de Euskal Herria Bai (EH Bai), formación do País Vasco francés que decidiu non presentarse a estas eleccións, así como de Gorripidea, formación proveniente de Zutik.A coalición está formada por organizacións de esquerda independentista e nacionalista do País Vasco, Navarra, Galicia, Aragón, Asturias e as Canarias co obxectivo común de acadar a autodeterminación dentro de España. O cabeza de lista foi Josu Juaristi de EH Bildu, seguido de Ana Miranda como representante do BNG. Asemade, o escritor Suso de Toro figuraba no posto doce da lista como independiente, dentro da cota do BNG. No caso de obter un único escano, EH Bildu e BNG acordaron repartirse a lexislatura en función dos votos achegados á candidatura.Tamén se barallou a presenza nesta coalición da Esquerra Republicana de Catalunya (ERC), que decidiu presentar a súa propia candidatura xunto con dous partidos minoritarios cataláns, e da Candidatura d'Unitat Popular (CUP) e Nós-Unidade Popular, que finalmente rexeitaron presentarse a devandita cita electoral.


"25/03/2020 Numero 14 per u - Page 27 of 98 - TheMummichogBlog - Malta In Italiano\npara máis información e\nactualizacións visita www.covid19.gov.mt\nA Asociación de Malta Empresarios afirmou que o paquete de medidas económicas presentadas polo goberno é\nun de asistencia financeira positiva eo resultado da consulta de prensa. A Cámara de Comercio mentres\nafirmou que está satisfeito coas medidas para axudar as empresas máis afectadas pola Covid-19, este ao eloxiar o espírito\nde dialgoue que o goberno procedeu nesta materia. A Cámara de pemes Malta insistiu en que estes\nmedidas vai dar unha táboa de salvación para as empresas que precisan para que poidan salvagardar os postos de traballo. A Cámara de Negocios Gozo\ne da Asociación de Turismo Gozo afirmou que os incentivos financeiros dan importancia ás circunstancias\nafectando empresas Gozitan. A Malta hoteis e restaurantes Association eloxiou a dedicación do primeiro ministro\npara ver que a industria do turismo está nunha posición para superar os retos feitas pola Covid-19. Os Xeral dos Traballadores\nUnión afirmou, con todo, que as medidas de asegurar un salario mínimo garantido para os que traballan na máis\nA POSITIVO reacción á\nPaquete de medidas financeiras\nCONTRIBUCIÓN da banca\nA base de Valletta anunciou medidas para os seus clientes que son afectados pola situación económica de apoio\nprovocada por Covid-19. BOV lanzou unha moratoria de non menos de 3 meses a capital, así como en\ninterese que aplicarase tanto para préstamos para vivenda e préstamos persoais. O límite de cheque especial e tarxetas de crédito\nsen custo adicional foi aumentado. Cargas sobre novo axenda de préstamos para vivenda e préstamos persoais eran\nTamén eliminados, así como os requisitos sobre a extensión dos levantamentos e utilizar de facilidades de crédito.\n19 novos casos de Covid-19 foron confirmados nas últimas 24 horas. 8 dos casos están relacionados a viaxar ao exterior,\n4 que xa tivo contacto con individuos infectados co virus que xa foran identificados pola\nas autoridades de saúde, mentres que 7 foron infectados a través da transmisión local, coa fonte do virus non\nindagada. Entre eses novos casos hai unha persoa anciá de 81 anos, que ata agora non parece\nter complicacións. A outra persoa anciá de 61 anos aínda está no ITU, pero non está nun estado crítico.\nO número total de persoas que ata agora deu positivo para o virus é agora 129.\nO número de probas de esfregaço aceleraron a fin de identificar os que teñen o virus e para illar\nLos inmediatamente, a fin de reducir a súa propagación. Desde onte, o laboratorio de patoloxía na Mater\nDei Hospital comezou a tomar cotonetes en catro intervalos de tempo distintos durante o día, en vez de tres, por\npráctica anterior. De feito, nas últimas 24 horas, 488 swabs foron tomadas. restos Malta entre os países\nque leva a maioría dos cotonetes, e ata agora 3.819 foron tomadas: destes, 2.605 foron retiradas de persoas\npresentando síntomas e 1218 foron retiradas de persoas que foron admitidos no hospital coa respiración\ndificultades. O número de casos positivos de tales probas dependen de todos e cada un de nós. Precisamos\ntraballar xuntos, a fin de non agravar a propagación do Coronavírus.\nAlimentos e establecementos de bebidas continuaron observando as normativas que lles son impostas para permanecer\npechado para que a propagación de Covid-19 sendo reducida. Nas últimas 24 horas, 800 inspeccións foron realizadas\nen Malta e outro 150 en Gozo. Ninguén foi pego dobres estes regulamentos. Os restos de recurso\no da cooperación, tanto de clientes e do público para non congegrate diante de take-away\nestablecementos, pero para manter a súa distancia. Pode informar abusos en 21.692.447.\nInspeccións Polos BAIXO\nA policía, xunto coas autoridades de saúde e funcionarios do Departamento de Protección Civil,\nrealizou 329 inspeccións en Malta e Gozo. Durante estas inspeccións, unha persoa que foi pego\nrompendo a lei foi multado. Como sempre, os restos de recurso que todos deben ser responsables e\ncooperar coas directrices que están sendo emitidos polas autoridades.\n25981000 – Para aqueles que teñen dúbidas sobre o sector educativo eo\n21692447- Para hostaleiros e turistas que teñen dúbidas sobre a\n25903030 – Para as persoas maiores desprovisto de soporte que precisan de medicamentos, ready-made\ncomidas ou alimentos (froitas e verduras).\n25469111 – Para aqueles que traballan na industria de xogos.\n21411 411 – Para os en corentena obrigatoria que esixen disposicións do\n144 – Para os que necesitan de información sobre as medidas financeiras\n153 – Para os que necesitan de información sobre as medidas financeiras\nadministrado polo Departamento de Seguridade Social.\n2204 2200 – Para os residentes malteses que foron capturados nun dos alto risco\npaíses e desexo de volver a Malta\n111 – Para os que senten síntomas de COVID-19 ou que desexan máis información


ALEAS-EU: Comunicado por mor da reincorporación á docencia de Domingo Neira na USC\nAo reincorporar ao profesor Neira, a Universidade de Santiago de Compostela denota que as súas palabras están baleiras, que a única finalidade de dito comunicado é favorecer a súa imaxe. É dicir, que nos utilizan, que non pensan no seu alumnado nin cren na igualdade senón que defenden a unha persoa que incita ao odio, poñen de manifesto que non lles preocupa o alumnado, moito menos o que pertenza ao colectivo LGTBI.\nDende a Área de Liberdade de Expresión Afectivo-Sexual de Esquerda Unida (ALEAS-EU) sumámonos e volvemos a reiterar as queixas e esixencias de expulsión que no seu día demandara o alumnado de maxisterio da USC contra este profesor. FÓRA DOMINGO NEIRA DA USC! FÓRA A LGTBIFOBIA DA UNIVERSIDADE!


A agresión de Jácome a unha sindicalista foi "un erro", di o PP, que rexeita pedir a dimisión do alcalde\n| Mércores, 25 de Maio de 2022, 16:53\nARCHIVADO EN | Galicia Ourense Jácome Democracia Ourensana Baltar Deputación de Ourense\nOs populares non apoiarán a moción para reclamar a dimisión de Jácome, que goberna en Ourense grazas ao apoio do Partido Popular que, en contrapartida, mantén a Baltar á fronte da Deputación.\nPola súa banda, PSOE e BNG apoian a reprobación e lamentan que "a decisión final xa estaba tomada de antemán". O PP reduce a agresión a "un erro" e o castigo a Jácome a pouco máis que un tirón de orellas.\nAgresión de Jácome a unha sindicalista de CC.OO.\nA Deputación Provincial de Ourense celebrou un pleno extraordinario, solicitado polo Partido Socialista, para pedir a reprobación e dimisión do alcalde municipal e deputado provincial, Gonzalo Pérez Jácome, por "agredir verbal e fisicamente" a unha sindicalista. O Partido Popular ha rexeitado a moción a pesar de que cualificou o incidente como "un erro".\nEste pasado martes, o presidente provincial, Manuel Baltar, advertiu de como se desenvolvería o pleno provincial: co voto en contra do Partido Popular por considerar que non tiña lugar o debate na Deputación Provincial cando xa fora tratado no Concello. E así foi, o Partido Popular xunto coa deputada non adscrita, Montse Lama, e Democracia Ourensá rexeitaron a moción.\nPola súa banda, os populares censuraron o comportamento do rexedor municipal, en concreto o portavoz provincial da formación, Plácido Álvarez, referiuse ao suceso como "un erro" por parte de Pérez Jacome, repetindo unha vez máis que debe pedir desculpas, mentres que a deputada non adscrita foi crítica cos socialistas cualificando a situación de "circo mediático".\nAsí as cousas, para o portavoz popular a formación rexeita a moción, pero "tamén as incongruencias" das que acusou aos socialistas porque "piden a reprobación do rexedor municipal pero por detrás tratan con el de impulsar unha moción de censura na mesma cámara na que solicitan a súa reprobación, na Deputación".\n"MULLERES DE PRIMEIRA E DE SEGUNDA"\nO mesmo punto foi afeado por Montse Lama quen puxo a crítica en primeira persoa ao asegurar que a ela mesma propuxéronlle "ser presidenta da Deputación e carta branca". Así mesmo, Lama cuestionou "se hai mulleres de primeira e mulleres de segunda" e criticou que os socialistas falan de agresións verbais e faltas de respecto algo que ela asegura recibir "pola súa banda desde hai tempo".\nTamén votaron en contra da moción os representantes de Democracia Ourensá, en concreto o deputado Armando Follea foi tallante ao trasladar que si o ocorrido na Praza Maior, no primeiro día de manifestacións dos traballadores do transporte urbano de Ourense, fose unha agresión tería que estar xudicializado.\n"Comisións Obreiras --o sindicato ao que pertence a muller afectada-- ha levado o tema ao xulgado, eles considérano agresión e así o denunciaron, ten sentido", expuxo Follea para o que a versión achegada polo rexedor municipal, defendendo que actuou en "acto reflicto" ao temer unha "agresión acústica" na que podía "mesmo chegar a quedar xordo" é "plausible".\nJÁCOME ATA 2023\nA moción unicamente foi apoiada polo propio Partido Socialista e polo Bloque Nacionalista Galego. O portavoz nacionalista ha lamentado que se necesitase este pleno extraordinario porque "a situación debería haberse resolvido hai xa un ano no Concello", e, por outra banda, porque "a decisión final xa estaba tomada de antemán", ao lembrar que Baltar xa trasladara o martes o voto en contra do seu partido.\nAdemais, Bernardo Varela, o portavoz da formación na Deputación, lamentou que os votos de Jácome no Concello "son para manter a Baltar na Deputación", "o contrario que anunciaba o rexedor municipal antes das eleccións". Así, dixo que a única censura que espera "é a que realice os veciños o ano que vén nas eleccións".\n"NON TEÑEN CABIDA"\nPola súa banda, os socialistas defenderon que "hai motivos máis que sobrados" para esixir a dimisión do rexedor municipal polo que o portavoz, Rafael Villarino, realizou un repaso por todas as situacións que viviu o alcalde con diferentes colectivos profesionais, con situacións xudiciais e tamén con compromisos incumpridos.\n"Algúns se agarran á cadeira de brazos como sexa e válelles calquera cousa", sentenciou Villarino, ao lembrarlle ao presidente provincial que el mesmo expuxo que "este tipo de actitudes non teñen cabida na vida pública".


(Redirixido desde "Ciclo de Calvin–Benson")\nDurante a fase luminosa da fotosíntese, a enerxía lumínica fora almacenada en moléculas orgánicas sinxelas e inestábeis , que haberán de achegar enerxía para realizar o proceso (ATP) e poder redutor, é dicir, a capacidade de donar electróns (reducir) a outra molécula (nicotín-amida dinucleótido fosfato ou NADPH+H+). En xeral, os compotos bioquímicos máis reducidos (simplificando a cuestión: os que tienen máis electróns) almacenan máis enerxía ca os oxidados (con menos electróns, tamén simplificando) e son, por tanto, capaces de xerar máis traballo (por exemplo, achegar a energía necesaria para o movemento muscular). No ciclo de Calvin intégranse e converten moléculas inorgánicas de dióxido de carbono en moléculas orgánicas sinxelas a partir das cales se formará o resto dos compostos bioquímicos que constitúen os seres vivos. Este proceso tamén se pode, por tanto, denominar como de asimilación do carbono.\nFases do Ciclo de CalvinEditar\n1ª Fase: Fixación do CO2Editar\n2ª Fase: ReduciónEditar\nPrimeiro ocorre un proceso de activación no cal unha molécula de ATP, proveniente da fase fotoquímica, é usada para a fosforilación do PGA, transformándoo en 1,3-difosfoglicerato. Esa transferencia dun enlace fosfato permite que unha molécula de NADPH+H+ reduza o PGA, mediante a acción da enzima gliceraldehido 3-fosfato-deshidroxenase, para formar gliceraldehido-3-fosfato (PGAL). Esta última molécula é unha triosa-fosfato, un azucre de tipo aldosa con 3C (triosa), que é unha molécula estábel e con maior enerxía libre (capaz de realizar maior cantidade de traballo) que as anteriores. Parte de PGAL é transformado no seu isómero dihidroxiacetona-fosfato (cetosa de 3C). Estas dúas triosas-fosfato serán a base a partir da cal se formen o resto de azucres (coma a frutosa e glicosa), oligosacáridos (como a sacarosa ou azucre de cana) e polisacáridos (como a celulosa ou o amidón). Tamén, a partir destes azucres, formaranse directa ou indirectamente as cadeas de carbono que compoñen o resto de biomoléculas que constitúen os seres vivos (lípidos, proteínas, ácidos nucleicos etc.). Os átomos doutros elementos químicos deben proceder de sales minerais e auga.\n3ª Fase: RexeneraciónEditar\nTraído desde "https://gl.wikipedia.org/w/index.php?title=Ciclo_de_Calvin&oldid=4994822"\nÚltima edición o 20 de novembro de 2018 ás 22:05\nA última edición desta páxina foi o 20 de novembro de 2018 ás 22:05.


Convivir en Igualdade estrea connosco ‘Informe Convivir’ | FEGADACE\nConvivir en Igualdade estrea connosco ‘Informe Convivir’\n18 Setembro 2013 · by Federación Galega de Dano Cerebral\t· in Novidades da FEGADACE.\t·\nO programa ‘Convivir en Igualdade’, da Radio Galega, estrea unha nova sección esta tempada e en FEGADACE tivemos a honra de ser protagonistas da súa primeira edición. Clara de Sáa, condutora do programa, é tamén a presentadora de ‘Informe Convivir’, unha sección na que ten previsto acompañar durante unha xornada a actividade diaria dunha entidade de discapacidade, integración social, benestar, etc.\nA entidade seleccionada para o primeiro ‘Informe Convivir’ é a Federación Galega de Dano Cerebral, que comparte protagonismo con Sarela, a Asociación de Dano Cerebral de Compostela. Clara de Sáa pasou un día connosco, acompañando ás persoas usuarias de Sarela nas diferentes actividades realizadas (nun restaurante, no ximnasio, no centro de día) e conversando connosco sobre o noso traballo cotián, tanto na asociación como na federación.\nO programa emitiuse na mañá do domingo, día 15. Desde hoxe está disponíbel na páxina web do programa. Pódese oír desde o minuto 17’33” premendo nesta ligazón.\nTanto a Federación Galega de Dano Cerebral como Sarela agradecemos enormemente a Clara de Sáa e ao seu equipo que pensara en nós para o seu primeiro ‘Informe Convivir’.\nEtiquetas: Clara de Sáa,Convivir en Igualdade,FEGADACE,Informe Convivir,Radio Galega,Sarela\n← Pablo Pineda, primeiro presentador de televisión coa síndrome de Down\nOs españois, pouco informados sobre a esclerose múltiple →


CIG San Caetano: Blindarse con xente de confianza ante un hipotético cambio de goberno\nParece que detrás destas manobras da Xunta, está a Asociación de Funcionarios do Corpo Superior (AGRUPA), un “lobby” que naceu para defender os intereses dos seus membros e que conta cunha importante capacidade de influencia sobre Función Pública. Pero, lonxe de dedicarse só á defensa dos temas que lle competen como asociación, intenta suplantar, mediante contactos ou alegacións non oficiais, a representación lexítima dos sindicatos, condicionando un novo modelo de Promoción Interna en prexuízo dos dereitos á carreira administrativa dos funcionarios.\nEsta actuación é especialmente grave, xa que, temos sospeitas fundadas de que integran este colectivo xefes de servizo e subdirectores da Dirección Xeral de Función Pública con capacidade de decisión en materia de provisión, selección de postos de traballo, o que compromete a imparcialidade e a independencia de actuación que debe caracterizar aos funcionarios públicos, así como a boa fe negocial. Función Pública pode estar incorrendo deste xeito nunha ilegalidade ao manter negociacións cunha asociación profesional e non coa lexítima representación dos traballadores da Xunta de Galicia (vulneración do dereito a negociación colectiva).\nTemos constancia, confirmada polo propio Director Xeral de Función Pública, que AGRUPA, presentou oficialmente alegacións á normativa en materia de función pública (Lei de Emprego Público de Galicia), e de xeito oficioso agora aos proceso de promoción interna así como aos de acceso libre. Parece que a súa “axuda” está sendo inestimable para que Función Pública blinde os postos de xefatura de servizo, agora provistos polo novo sistema de “concurso específico”, unha LD encuberta, e demais postos directivos. A estas alturas xa non hai dúbidas da existencia de intereses políticos para que no proceso de Promoción Interna queden vacantes moitas prazas, sobre todo as dos subgrupos A1 e A2, para dificultar ou limitar o acceso do persoal en igualdade de condicións. O obxectivo é reducir considerablemente os potenciais candidatos para as xefaturas de servizo, subdireccións xerais e postos de persoal directivo.\nPara poder deixar desertas estas prazas, Función Pública, ao marxe dos sindicatos, optou por aumentar os exercicios de corrección subxectiva e por fixar temarios moi abertos, en contraposición cos anteriores modelos nos que os aspirantes se examinaban sobre disposicións normativas concretas.\nAsí pois, xuntáronse, o interese corporativo dunha asociación profesional para evitar a competencia nestes postos de máxima responsabilidade, co interese político da Xunta de deixar “colocada” a súa xente de confianza en postos determinantes. Estes postos, ademais, son os máis favorecidos pola nova lei de Emprego Público, que dificulta o seu cesamento ao implantar a figura do persoal directivo, e polo novo sistema de provisión arbitrario designado como concurso específico.\nPolitizar e controlar á Administración\nCon esta blindaxe, nun eventual cambio de cor no Goberno da Xunta, o actual Goberno tería a posibilidade de seguir controlando desde fóra a Administración a través desta Asociación, á que lle tería moito que agradecer na redacción das convocatorias de procesos selectivos, concursos e normativa en materia de emprego público.\nAnte esta denuncia presentada polas OO.SS, a resposta do Director Xeral de Función Pública na Comisión de Persoal celebrada, o día 16 de xuño, foi ameazar con emprender accións legais pola vía penal. Independentemente destas ameazas, os sindicatos manterémonos firmes na defensa dos dereitos e intereses do conxunto dos empregados públicos, así como na denuncia pública, da falta de negociación e das prácticas espurias que perseguen so o beneficio duns poucos, en prexuízo dos intereses xerais dos empregados da Xunta de Galicia, como é a promoción profesional.\nPor todo isto, solicitamos que o conselleiro de Facenda asuma a súa responsabilidade política sobre como está xestionando o seu director xeral os asuntos da Función Pública e sobre as ameazas que lle fixo a estas organizacións sindicais por defender o dereito legal da negociación colectiva. Isto non é máis que a punta do iceberg de como se elaboran na Xunta as normas que afectan ás empregadas e empregados públicos, onde previamente son cociñadas con diversos “lobbies”, de dentro ou fóra da Xunta, para logo interpretar unha obra de teatro coa representación legal do persoal e salvar así o requisito legal de ter "negociado".\nFonte: web da CIG-Autonómica


Á Valedora do Pobo – Movemento Galego da Saúde Mental\nO pasado dia 5 a persoa responsable de comunicación da Institución, da que Vd. é a actual titular, comunicounos ó Movemento Galego da Saúde Mental (MGSM) o seu interés en “…realizar encontros de traballo con entidades de diferente natureza e do tecido asociativo, en cuxo traballo confiamos firmemente. É por iso que, por encargo da Valedora, nos diriximos a vostedes coa idea de convidalos a manter unha xuntanza nesta sede en data próxima.”. Propoñía a data do vindeiro luns dia 12 para esa entrevista.\nEstimamos moito a súa proposta. Vostede xa é coñecedora dunha das nosas máis importantes preocupacións: o inquietante descoñecemento da situación na que se atopan persoas que foron “externalizadas” dos hospitáis psiquiátricos públicos, que se nos fixo tráxicamente patente cando coñecimos a morte por atragoamento dunha paciente con enfermidade mental ingresada nunha residencia de Mondoñedo (a todas luces un lugar inapropiado para o seu estado, como xa denunciaran traballadores/as da mesma residencia). Nós solicitámoslle que investigara, non só ese feito senón tamén o que o mesmo parecía indicar dunha realidade que nos tememos é moito maior: a da reubicación de pacientes residenciais con longa estadía nos hospitais psiquiátricos públicos (previo ó peche dalgúns deses hospitais), baixo o loable e formal propósito da sua “normalización e integración social”, en residencias inadecuadas tanto nas súas dotacións, como en espazos e funcionamentos, e con efectos de desubicación e abandono da continuidade e responsabilidade asistencial polos profesionáis que informaron favorablemente esas “externalizacións”.\nA realidade é que, a partir destes comportamentos do sistema sanitario na “xestión de pacientes psiquiátricos asilares” un novo termo veu engadirse ó abundante vocabulario eufemístico das institucións da loucura: “transinstitucionalización” (que nunha das suas dimensións alude á acción de trasladar á persoa con trastorno mental dun espazo sanitario no que se atopa institucionalizada a outro non sanitario no que continua institucionalizada pero que produce a apariencia de cambio na súa situación clínica, civil, e persoal, sendo que no novo espacio pasa a carecer das atencións sanitarias profesionalizadas que necesitaría). Esa“transinstitucionalización” é consecuencia tanto dun plan de transferencia das obrigas cas persoas dende unha Administración (a sanitaria) a outra (a de política social), como da actuación profesional que redefine técnicamente a situación desas persoas en termos que permiten concluir administrativamente que nonnecesita coidados psiquiátricos continuados, o que aboca entón a unha reubicación daquelas nos espazos residenciais dispoñibles dependentes da Administración (a de política social) que acepta a transferencia. A consecuencia é a de atoparnos, por exemplo, con pacientes de Ourense en residencias da área de Santiago, desvelándose así ata que punto a “externalización” foi máis un procesamento administrativo de persoas que un proxecto de coidado responsable guiado pola atención ás necesidades específicas das mesmas.\nXa ve o alcance das nosas preocupacións, e todo eso comunicámosllo. Vostede sabe o que lle contestaron das Consellerías. Nós sabemos o que Vostede nos contestou dando por pechado o tema.\nAgradecémoslle moito a sua invitación. Tamén sabe cánto nos preocuparon as súas recentes declaracións sobre a incapacitación dos “sen teito” e a súa idea de “someter a tratamento” a persoas con problemas de saúde mental ou adiccións. Preocupáronnos, enfadáronnos e doéronnos, porque nos fixo sentir que aqueles que se atopan desprotexidos ou en grave risco de marxinación carecían do amparo da Institución que debería mirar por eles.\nDende o dia das súas declaracións e mentras éstas se sosteñan sen rectificar non podemos confiar en Vostede para cumplir a alta misión institucional que ten encomendada. Vostede ten dereito a equivocarse, e sabemos que canto máis alta é a responsabilidade mais grande é o erro, pero tamén que máis valor adquire a rectificación do mesmo, convertíndose esta así en acto de pedagoxía social.\nTemos cousas que falar ca Institución que representa. Creemos que son importantes porque afectan a problemas de persoas necesitadas da máxima atención dos poderes públicos. Estaríamos encantados de traballlar con vostede animándoa a que siga a estela de outros valedores que no seu dia fixeron estudos e informes sobre o estado da atención á saúde mental nas súas comunidades, e que mesmo na nosa Institución do Valedor se quixeron iniciar no pasado sin chegar a alcanzar un resultado tanxible. Fai falla unha verdadeira Valedora do Pobo, e máis ainda agora, cando a crise deixou trás de sí o doroso rastro do aumento da pobreza e a desigoaldade. Fai falla alguén que dende a alta, e independente, posición institucional na que se atopa a figura da Valedora asuma como acción prioritaria a defensa ante os poderes públicos dos dereitos dos mais débiles.\nNese traballo, nese apoio á Institución mediante a nosa cooperación, estamos dispostos a comprometernos. Como debe ser.\nPero necesitamos que a súa titular teña un compromiso incuestionable ca defensa sen limitacións dos dereitos dos máis vulnerables. Hoxe creemos que ese compromiso non pode ser creíble mentras non se produza a rectificación pública das tan temibles declaracións antes citadas.\nSentimos non asistir á entrevista con Vostede. Esperamos que poida producirse cando sexa reparada a credibilidade dañada da Institución.\nSaiba que entón contará co noso esforzo e cooperación.\nPortavoz do MGSM\nTags: "Sen teito", Carta, Comunicado MGSM, Valedora do Pobo\nWeb Hosting - 26th Xullo 2017 at 10:21 a.m.\nMatematicas, Tecnoloxia e Fisica e Quimica en Secundaria, a aplicacion da denominada lei Wert supon ainda maiores atrancos para o idioma. Asi o venen denunciando A Mesa pola Normalizacion Linguistica e CIG-Ensino, que este luns fixeron entrega dunha queixa dirixida a Valedora do Pobo na que se solicita que inste a Consellaria de Educacion a asegurar “que en todos os cursos da ESO se garanta, como minimo, o mesmo numero de horas de ensino en galego que en espanol”.


Proxecto ANOCA (Aprender NO CÁrcere): Valoración David Buján\nValoración David Buján\nNesta entrada do blog podedes incluir os vosos comentarios sobre as charlas.\nEtiquetas: David Buján 09-10\nganar dinero por internet 2 de mayo de 2010, 18:25\nAMIN GUSTOUME MOITO ESTA INICIATIVA.\nGUSTARIAMA IR A VISITAR O CARCERE DE TEIXEIRO.\nUN SAUDO PARA TODOS OS INTERNOS!\nXoán 22 de junio de 2010, 10:10\nDespois da vosa visita ao noso instituto o alumnado participante fixo unha reflexión sobre a actividade e redactaron un texto coas súas impresións. Deixamos aquí algún fragmentos deses traballos:\n"Impresións sobre o encontro co alumnado do Proxecto ANOCA (Aprender No Cárcere)"\nAntes de que chegasen os internos a maioría da xente tiña reparos... Foi case palpable o cambio que se ía producindo no ambiente a medida que fomos collendo confianza.\nFoi unha actividade interesante porque non sabiamos nada sobre o cárcere e sobre como é a vida diaria nel.\nA min pareceume que estivo moi ben, porque nos permitiu coñecer cousas que non sabiamos de como é a vida no cárcere. Puidemos saber as actividades que realizan alí, os horarios, como é todo... Tamén nos demos conta que porque unha persoa estea no cárcere non é diferente aos demais nin hai que tratalos de forma diferente, senón que son persoas coma todos nós.\nA min fixéronme reflexionar sobre moitas cousas da vida, e valorar os pequenos detalles da vida diaria na túa casa coa túa familia.\nEu aprendín que porque alguén estea no cárcere non ten que ser unha mala persoa.\nFoi unha experiencia interesante porque nos ensinaron a pensar antes de facer algo que nos poida levar ao cárcere. (...) Contáronnos que tiñan moito tempo libre e que cando ían á escola se sentían ben porque era unha maneira de estar con outra xente e poder falar.\nUn saúdo de Carmen Pérez, Carmen Otero e Xoán, titores de 3º de ESO e de Ana, a orientadora do Centro. Seguimos en contacto.


A CONSELLERÍA DE POLÍTICA SOCIAL SUMA UN NOVO ENCONTRO A SÚA ROLDA COS REXEDORES PARA ACADAR MELLORAS NA ATENCIÓN SOCIAL AOS GALEGOS E GALEGAS | VGO MAgazine\nA CONSELLERÍA DE POLÍTICA SOCIAL SUMA UN NOVO ENCONTRO A SÚA ROLDA COS REXEDORES PARA ACADAR MELLORAS NA ATENCIÓN SOCIAL AOS GALEGOS E GALEGAS\n17,00 h.- O conselleiro de Política Social, José Manuel Rey Varela, manterá un encontro co alcalde de Malpica, Eduardo J. Parga Veiga.\nAmbos mandatarios lembraron a apertura en setembro de 2015 da escola infantil de Malpica que conta con 3 unidades e 41 prazas ofertadas\nValoraron positivamente o incremento de 70 horas no Servizo de Axuda no Fogar ata acadar as 1.878 horas actuais\nSantiago, 18 de abril de 2016.- A Consellería de Política Social sumou no día de hoxe un novo encontro á rolda de xuntanzas que está a manter o titular da carteira autonómica, José Manuel Rey Varela. O obxectivo destas reunións de traballo é optimizar os recursos locais e autonómicos de ambas institucións de cara a acadar melloras na atención e nos servizos sociais destinados aos galegos.\nDeste xeito, o Goberno galego e as entidades locais adquiren o compromiso de buscar conxuntamente unha política social axeitada que se adapte as necesidades de cada concello. No día de hoxe, o conselleiro de Política Social, José Manuel Rey Varela, reuniuse co alcalde do municipio coruñés de Malpica, Eduardo José Parga Veiga. No encontro tamén estivo presente o xerente do Consorcio Galego de Servizos de Igualdade e Benestar.\nNa xuntanza, que tivo en San Caetano, conselleiro e alcalde acordaron continuar coa colaboración emprendida entre as dúas institucións que beneficia a todos os colectivos da sociedade. Deste xeito, ambos mandatarios lembraron a apertura en setembro de 2015 da escola infantil de de Malpica que conta con 3 unidades e 41 prazas ofertadas e na que se investiron máis de 400.000 euros; e valoraron positivamente o incremento de 70 horas no Servizo de Axuda no Fogar (SAF) ata acadar as 1.878 horas actuais que benefician a 37 usuarios. Ademais, o conselleiro avanzou ao rexedor un novo aumento de horas no SAF. Así mesmo, Rey Varela e Parga Veiga, estudaron posibles melloras en infraestruturas sociais na localidade.


O alcalde de Vigo, Abel Caballero, inaugurou este martes oficialmente a humanización do entorno de POVISA, que comprende a parte baixa das rúas Zaragoza, Barcelona, Salamanca e Zamora, cunha visita pola zona acompañado dos concelleiros municipais de Vías e Obras, Isaura Abelairas, e de Xestión Municipal, Carlos L. Font.\nO custo das reformas superou os 1,7 millóns de euros, e o prazo de execución das mesmas foi de 5 meses. O alcalde agradeceu a "cooperación" dos veciños durante as molestias causadas pola reforma que cualificou de "preciosa", nunha zona "na que viven por enriba de 5.000 persoas", expresou.\nAbel Caballero salientou que as calidades empregadas para a humanización do entorno de POVISA son mellores que as do centro da cidade, e adiantou que no 2009 se continuará coa marxe alta da zona, ata Praza de España, cunha inversión que superará, para todo o contorno, os 6 millóns de euros, segundo citou o alcalde.\nO rexedor mostrou a súa satisfacción por ter sido capaces de, "en soamente un ano", inaugurar a humanización do entorno de POVISA, o que non podería ser posible sen a "colaboración" da zona.


Normas afectadas Seleccione 1611A/2021 (14-12-2021)\nAtendendo á evolución da situación epidemiolóxica, prorrógase ata as 00.00 horas do día 18 de decembro de 2021 a eficacia das medidas previstas na Orde do 16 de novembro de 2021\nCómpre indicar que a Sentenza 1112/2021, da Sección Cuarta da Sala do Contencioso- Administrativo do Tribunal Supremo, estimou o recurso de casación presentado pola Administración autonómica fronte ao Auto 97/2021, da Sección Terceira da Sala do Contencioso- Administrativo do Tribunal Superior de Xustiza de Galicia.\n2. Dereito de toda muller a que se lle facilite o acceso ao proceso do parto a aquela persoa designada por ela para tal efecto. 3. Dereito das persoas menores a estaren acompañadas polos seus pais, titores ou gardadores.\nEn relación co certificado da realización de probas diagnósticas, a Unión Europea (UE) establece este certificado coa finalidade de reducir o risco de que unha persoa non vacinada/ recuperada da COVID-19 se atope contaxiada polo SARS-CoV-2 no momento da viaxe. No caso de Galicia, a finalidade é a mesma, pero establécese para reducir o risco nos interiores dos centros hospitalarios. De igual maneira que a UE aproba o certificado COVID de probas diagnósticas como opción válida para aquelas persoas maiores de 11 anos que non estean vacinadas ou non pasasen a COVID-19, en Galicia habilítase esa opción e establécense mecanismos para facilitar a realización das ditas probas.


Convocatoria del pleno ~ Porto do Son e a súa xente\nPortada » Convocatoria , Pleno » Convocatoria del pleno\nPor Fonforrón marzo 13, 2015 17 comentarios\nSolo con mirarlle o dedo a acusador de Ánxela e a man serea de Luís, sobran outras palabras El pleno de Porto do Son da luz verde a la modificación del proyecto de la piscina\nSolo o dedo? A foto é todo un poema, non solo pola expresión na que parece que vai a explotar e que parece dicir: aquí agora mandamos nós, e o apagamento que lle fai o alcalde ou as caras serias dos que están ao seu lado.\nHai que felicitar a Marcos por saber captar ese momento, aínda que seguramente a Ánxela e aos seus, seguramente non se sumen.\nMentres Ánxela se opón a empedralo entorno da gardería, Bieito en Noia fai coa oposición de algúns veciños:http://www.xornalmurosnoia.es/2015/03/duras-criticas-nas-redes-sociais-obra.html\nDende logo o que non sabía é que en Porto do Son tivésemos tan alto nivel ao estilo CSI. O día menos pensado participades nalgunha desas series. Felicidades, seguro que ata teredes un Óscar por interpretación e analítica tan concienzuda. Mágoa que non aproveitedes esta páxina para dar alternativas e ideas para que Porto do Son progrese. Cecáis froito de ver tanta telebasura por iso só ides á crítica. Por certo ¿fóstedes ao Pleno?. Alí houbo temas interesantes a tratar, e tamén foron de interés as intervencións... O dito máis solucións e menos críticas destructivas...\nPermítaseme, con toda humildade, propór á próxima Corporación Municipal xestionar a instalación de bateas na nosa parte da ría, penso que sería factible ¿ou non?, xa que a "magnífica e todopoderosa" Cofradía de Pescadores San Telmo, parece que está máis preocupada en manter unha lonxa baleira e "acadar" subvencións para hostelería... igual o Concello pode facer algo, do mesmo xeito propóñolle a esa nova Corporación que busque unha utilidade aos solares do Tendedeiro e máis ao que quedou sen edificar alí na zona do Brañón, aínda que sexan un par de pistas deportivas ao aire libre, velódromo, etc. Mellor sería algun ha empresa que non tivese impacto ambiental que dese a nota : cooperativa de conservas "caseiras", textil, mesmo de bolsas e papel de comercio para envolver... algo que cree postos de traballo, pois penso que é o máis urxente no noso concello...\nEstes bloquistas cada vez andan máis desnortados. No penúltimo pleno fuxiron sen responderlles aos veciños e veciñas que agardaban polo saneamento como auga de maio e logo publicamente chámanlles energúmenos e acúsanos de confundir o pleno con unha taberna.\nEsta noite volven a carga no seu Nordés con isto: OUJO O DIDATORIAL O alcalde proibelle falar os veciños nos Plenos!!!\nPara descoñecelo contido do escrito parece que saben moito.\nSempre pensei que a oposición era quen tiña que velar polos intereses dos veciños e se é certo o deses 3.000 € denuncialo, e non a directiva dun club de Fútbol, salvo que algúns dos seus integrantes queira xogar a político ou subirse a unha lista. Con esa AFIRMACIÓN, parece que saben moito máis do escrito que afirman descoñecer.\nÉ para falar de prohibir falar ós veciños, que miren nas súas filas a 2 candidatos que levaron hai 4 anos e que levan 2 ANOS, prohibíndolle falar ós veciños de Nebra falar nas asembleas, ¿e como? Pois non convocar ningunha nese tempo cando cada ano terían que celebrala ordinaria.\nOs únicos con fundamento para escribir isto serian o PSOE ou Asun, pero claro queren ser o centro da terra, cando está ben claro, que no medio teñen xente máis DITATORIAL que prohíbelle falar os veciños nas asembleas!!!\nEu proporía, tamén, un par de roteiros de muíños. Temos bastantes no noso concello. Ademáis crearíanse uns postos de traballo ao facer as correspondentes restauracións e tamén guías para visitas. Iso sería un aliciente máis para visitar Porto do Son.\nDesgraciadamente Porto do Son, en principio, afronta unha eleccións municipais con pouca alternativa de progreso, xa veremos logo as caras. PP xa sabemos, os reis da privatización : sanidade, educación, cultura, a nivel xeral e no local, promoción inmobiliaria sin ton nin son, inmobilismo... PSOE, "reis" da desfeita urbanística e tamén de "privatizar" coma o caso de montar unha escola de música privada nun local público. O BNG quedouse obsoleto e pasouse a lexislatura en stan bay. Quiñoy, dedícase a "pescar" neste río revolto, e faino moi ben para os seus intereses. Asun? Isa é a grande incógnica e pode sela esperanza. Pero non nos precipitemos e agardemos unha renovación de caras, en caso contrario, si van as mesmas persoas nos catro primeiros postos, poderemos aplicar as primeiras definicións...\nEu tamén penso que é urxente crear empleo en Porto do Son. A nova corporación ten aí o gran desafío, o gran reto. Hai que pensar en alternativas: cooperativismo, o das bateas é boa idea, así coma un estudio das posibilidades de marisqueo (eu teño oído ao meu avó falar do marisco que había no areal da Aguieira. As rotas dos muíños sería unha boa alternativa, e para turismo de todo o ano (penso que é un erro seguir crendo no turismo de verán, de praia) como teñen feito as corporacións anteriores e a actual. Débese fomentar o deporte con máis pistas, seguro que no concello hai lugares de sobra, pero accesibles, non como levar a piscina para A Tarela, cando podía estar nos xardíns da explanada do "Peito" o na zona do "Tendedeiro". Así que ánimo e a traballar, futuras/os concelleiras/os.\nAlegra ver, nun foro no que se escribe tanto dende o odio, demasiado odio, algunha alternativa por parte das nosas veciñas e veciños. Eu penso que deberase repoboar montes con especies autóctonas e promover algún tipo de gandeiría. Tamén ir a máis especies frutais, que logo poderían dar paso a algunha cooperativa. Temos un concello de 95 quilómetros cadrados para pouco máis de 9000 habitantes, así que imaxino que haberá superficie para dedicar a iso. Trátase dunha explotación racional dos nosos montes... non é difícil.\nSera a GRAN sorpresa.\nA sorpresa será saber de quen vai ser a "marca branca"? Caso de volver a quedar así a cousa, aínda que gañe o PP, xa podemos intuír, quen vai pasar á oposición, e se agora nos queixamos dos soldos, con tres mandando non digo nada.\nAquí, ata o día de hoxe, as marcas brancas son Gonzalo Pérez e Manel con AVS e Quiñoy con IPS e AVS\nA esperanza decides que está posta en Asun, pero coidado ca candidata do PSOE e a limpa que seicas fixo. Eu as duas veces que pasei por ali, non vin a ningun dos chupadores de sempre. Solo vin a chavales e traballando ou debatindo frente a ordenadores. Xa será o que sea, pero ..... o que se lles ve non ten mala pinta.\nDe momento xa leva un par de piafas. O vídeo e outra cousa que lin noutro comentario.\nSabe dios si no local do PSOE están traballando ou xogando ó Candy Crash, movemento hai pero xa veremos de que tipo\nOs do PP xa sabemos que van polo puñetero interés particular, e o de levar a Manel si que é unha pifiada que lle vai salir ben caro. Quiñoy seguro que se arrima a calquera. O Bloque está tan caduco que Ánxela xa parece Merkel. E de Asunción non olvidemos que si non vai co PP é porque houbo cruce de intereses con Oujo, vamos, o de sempre por moito partido novo que sexa.\nPara min a única esperanza é a tipa esta nova do PSOE, polos bares fálase de completa renovación, pero xa veremos cando se sepan oficialmente quen leva na lista